১৯ জানুয়ারী ২০০৭। হাঙরিকোডার শুভ পরিণয় থুক্কু সেট হওয়ার দিকে আগাচ্ছে। পানবিবির সাথে তাঁর বেশ মিল মোহাব্বত। কিন্তু তার আগে পিএইচপি বাবার সাথে হাঙরিকোডারের দেখা করা আবশ্যক। তাই সোজা পিএইচপি বাবার দরবারে হাজির।  হাঙরিকোডার: পিএইচপি বাবা। আমি পানবিবির সাথে সেট হইতে যাইতেছি। আমি কোনদিকে যাবো বাবা? আমায় দিক নির্দেশনা দ্যান বাবা।  কিছুক্ষন নিজ জগতে থাকার পর পিএইচপি বাবা......................  পিএইচপি বাবা: যা, দিক নির্দেশনা দিয়ে দিলাম।  বাবার দিক নির্দেশনা পেয়ে কোডার ভাই বেশ খুশু মনেই চলে গেল এবং  পানবিবির সাথে সেট হয়ে গেল।  সেট হওয়ার ৪ বছর ৫ মাস ১ দিন পর.........................................  হাঙরিকোডার: (আপন মনে) হায়রে, কি ভ্যাজালের মধ্যে যে আছি। বাবার দিক নির্দেশনা মোতাবেক পানবিবির সাথে সেট হয়া কি হাল হইছে আমার।  এমন সময় হঠাৎ সামনে দিয়ে পিএইচপি বাবা যাচ্ছে। তাকে দেখে কোডার ভাই বেশ উৎফুল্ল মেজাজে এগিয়ে গিয়ে ........................  হাঙরিকোডার: বাবা, বাবা, আমারে চিনতে পারছেন পিএইচপি বাবা।  পিএইচপি বাবা: চিনছি। তুই হাঙরিকোডার না?  হাঙরিকোডার: জি বাবা।  পিএইচপি বাবা: কিন্তু তোর এই হাল ক্যান?  হাঙরিকোডার: আপনার দিক নির্দেশনাক্রমে পানবিবির সাথে সেটিং। আর তারপর পানবিবির সাথে খেলতে খেলতে ৭৩৬০ জন পুলাপান বাবা।  পিএইচপি বাবা: হায় হায়!!! বলিস কি?  হাঙরিকোডার: কথা সত্য বাবা। পুলাপানের শুধু অভিযোগ আর অভিযোগ। একটারে শান্ত করলে আরেকটা চেইতা উঠে। ঐডারে শান্ত করলে আরেকজন চেইতা উঠে। আমি এখন কি করবো বাবা?  পিএইচপি বাবা: আবার সেট হ।  হাঙরিকোডার: আবার সেট হমু। কন কি? ৭৩৬০ জন পুলাপান নিয়া ঠেলাঠেলির মধ্যে আছি। তার উপর আবার সেটিং!!!!!  পিএইচপি বাবা: এইবার ভার্চুয়াল না, অরিজিনাল সেটিং।  হাঙরিকোডার: বাবা অরিজিনাল সেটিং হইলে যদি আবার ৭৩৬০ পুলাপান হয়!!!  পিএইচপি বাবা: হবে না। আমি গ্যারান্টি দিতেছি। তয় শর্ত এবং সমস্যা আছে?  হাঙরিকোডার: কি শর্ত ও সমস্যা বাবা?  পিএইচপি বাবা: শর্ত হইলো অর্ধ ডজনের প্ল্যান নিয়া মাঠে নামবি। আর সমস্যা হইলো চেহারা পরিবর্তন হইয়া যাইতে পারে।  হাঙরিকোডার: আমি রাজি বাবা। চেহারা পরিবর্তন হইলে সমস্যা নাই। অন্তত ভার্চুয়াল ৭৩৬০ থেইকা অরিজিনাল ৬ খান অনেক ভালো।